section_heading: Životopis
paragraph_text: Kći Marka i Amalije, rođene Betyák. U Subotici je završila osnovnu i žensku građansku školu, a u jesen 1945. počinje pohađati je Dramski studio pri Hrvatskom narodnom kazalištu u Subotici te već kao studentica počinje nastupati i u profesionalnim predstavama. Nakon toga, u razdoblju od 1947. do 1950. godine studira i potom završava glumu na Zemaljskoj glumačkoj školi u Zagrebu. U toj su se školi u to vrijeme obrazovali također i Nela Eržišnik, Zdenka Heršak, Drago Krča, Pero Kvrgić, Sven Lasta, Branko Pleša, Etta Bortolazzi, Ljubica Mikuličić, Marija Crnobori i mnogi drugi poznati hrvatski, srpski i jugoslavenski glumci, redatelji i umjetnici.